Lugemiskultuurist - Indrek Jürjo  Lugemine kui nähtus on oma arengus teinud läbi suuri kvalitatiivseid muutusi ning on aegade jooksul olnud seisuste ja muude ühiskondlike gruppide lõikes erinev. Tänapäeva moodne lugemiskultuur saab alguse 18. sajandil, mil trükitoodang plahvatuslikult suurenes. Sel ajajärgul muutub inimeste lugemispraktika, toimub üleminek religioossete tekstide korduvlugemiselt ühekordsele lugemisele, mille eesmärgiks oli kas oma teadmiste laiendamine või lihtsalt meelelahutus. Kaasaja lugemiskultuuri  näib juba aastakümneid ohustavat audiovisuaalse meedia pealetung. Interneti tulekuga oleme jõudnud uude ajastusse. Veel pole teada, milliseid tagajärgi see raamatu- ja lugemiskultuurile kaasa toob, kuid juba praegu on ilmne, et interneti pakutavad võimalused informatsiooni hankimisel ja tekstide kättesaadavaks tegemisel tekitab järjest tõtlikumaid ja pealiskaudsemaid lugemisharjumusi.